कांग्रेस सेवादल ने शहीद उधम सिंह को दी श्रद्धांजलि
रोहतक|भारत कीआजादी की लड़ाई के प्रमुख क्रांतिकारी शहीद उधम सिंह की 116वीं जयंती शनिवार को कांग्रेस भवन में मनाई गई। कांग्रेस सेवादल हल्का अध्यक्ष सूरज रसवंत कांग्रेस प्रवक्ता ललित मोहन सैनी ने सर्वप्रथम उनके चित्र पर पुष्प अर्पित करते हुए उन्हें नमन किया और उनके बलिदान को याद किया। रसवंत ने कहा कि शहीद उधम सिंह जालियां वाला नरसंहार के प्रत्यक्षदर्शी थे। प्रवक्ता ललित मोहन सैनी ने कहा कि क्रांतिकारी शहीद उधम सिंह ने अपनी प्रतिज्ञा पूरी कर दुनिया को संदेश दिया कि अत्याचारियों को भारतीय वीर कभी बख्शा नहीं करते। शहीद उधम सिंह अपने अद्वितीय व्यक्तित्व तथा वीरता के लिए सदैव याद किए जाएंगे। इस अवसर पर बैठक में शोरी क्लॉथ मार्केट के प्रधान गुलशन ईश्पुनियानी, सतीश निझावन, सेामनाथ महत्ता, रामजीदास मिगलानी, अनिल दुआ, मनोज वर्मा, सरदार जसबीर सिंह, गगन बधवा, विजय कुमार, जयप्रकाश रोहिल्ला आदि उपस्थित रहे।
hin_Deva hin_Deva